## Rješenje o oduzimanju dozvole za obavljanje poslova s vrijednosnim papirima za Agoru d.o.o., Split

### NN 25/2003 (19.2.2003.), Rješenje o oduzimanju dozvole za obavljanje poslova s vrijednosnim papirima za Agoru d.o.o., Split

# KOMISIJA ZA VRIJEDNOSNE PAPIRE REPUBLIKE HRVATSKE

375

Teme­ljem odredbi članka 12. točka 5., članka 41.
stavak 2. i članka 52. Zakona o tržištu vrijednosnih papira (»Narodne novine«
br. 84/02), Komisija za vrijednosne papire Republike Hrvatske, u predmetu
oduzima­nja dozvole za obav­lja­nje poslova s vrijednosnim papirima brokerskom
društvu AGORA d.o.o. Split, Vukovarska 27, na sjednici održanoj dana 13. ve­ljače
2003. godine, donijela je

## RJEŠENJE

1. Brokerskom društvu AGORA d.o.o. Split, Vukovarska
27, MBS: 060024749, oduzima se dozvola za obav­lja­nje svih poslova s
vrijednosnim papirima, s danom 1. ožujka 2003. godine.

2.
Brokersko društvo iz točke 1. izreke ne može u roku od 1 (jedne) godine od dana
oduzima­nja dozvole zatražiti ponovno izdava­nje dozvole za obav­lja­nje
poslova s vrijednosnim papirima.

3.
Brokersko društvo iz točke 1. izreke briše se iz Re­gistra ovlaštenih društava,
koji vodi Komisija za vrijednosne papire Republike Hrvatske, s danom 1. ožujka
2003. godine.

4. Ovo
rješe­nje objavit će se u »Narodnim novinama«.

```
Obrazlože­nje
```

Komisija
za vrijednosne papire Republike Hrvatske (da­lje: Komisija) je, teme­ljem
ovlašte­nja iz članka 12. točka 3. Zakona o tržištu vrijednosnih papira
(»Narodne novine« br. 84/02, da­lje: Zakon), provela postupak nadzora nad
društvom za poslova­nje vrijednosnim papirima AGORA d.o.o. Split, Vukovarska 27
(da­lje: Društvo), a u svezi s obav­lja­njem poslova s vrijednosnim papirima za
nalogodavca Institut »Ruđer Bošković« Zagreb. Nad­zorom je utvrđeno da je
Društvo neovlašteno koristilo sredstva nalogodavca, tako što je ista prebacilo
s »računa nalogodavca« na svoj redovni račun i koristilo ih za podmiriva­nje
svojih tekućih obveza. Nada­lje, veći dio uplaćenih sredstava Društvo nije
iskoristilo za izvrše­nje naloga za kup­nju vrijednosnih papira, već su ostala
kao neiskorištena sredstva, a na traže­nje nalogodavca, odnosno na ­nje­gov
opoziv predmetnih naloga, Društvo mu neis­korištena sredstva nije vratilo.

Naprijed navedeni postupci Društva izravno su krše­nje
od­red­bi članka 64. Zakona, kojima je propisano da je ovlašteno društvo
obvezno novčana sredstva koja mu doznače nalogodavci u svrhu plaća­nja
vrijednosnih papira držati na odvojenim raču­nima (računi nalogodavaca), koji
su posebno za tu svrhu otvoreni kod ovlaštenih institucija, te da se sredstva s
tih računa mogu koristiti samo prema nalozima nalogodavca, a ovlaštenom druš­tvu
nije dozvo­ljeno ista koristiti u svrhu asignacije, cesije ili kompenzacije.
Prema stavku 5. istoga članka jasno je da sredstva na računima nalogodavaca
nisu vlasništvo ovlaštenog društva, ne ulaze u ­nje­govu imovinu, ni u likvidacijsku
ili stečajnu masu, niti se mogu uporabiti za ovrhu u vezi s potraživa­njem
prema ovlaštenom društvu.

Raspolaga­njem sa sredstvima nalogodavca na nezakonit
način i suprotno nalogu nalogodavca, Društvo nije djelovalo u interesu svoga
nalogodavca, postupalo je protivno pravilima struke i dobrim običajima, te nije
uvažilo regulatorne zahtjeve koji se odnose na obav­lja­nje ­nje­gove
djelatnosti i unaprjeđe­nje zaštite interesa nalogodavaca i inte­griteta tržišta.

Tijekom postupka nadzora utvrđeno je i da Društvo ne
vodi k­njigu naloga na način propisan odredbama članka 63. Zakona.

Sukladno odredbi članka 15. stavak 2. Zakona, kada
utvrdi nezakonitosti i nepravilnosti Komisija će rješe­njem izreći odgo­varajuću
mjeru propisanu Zakonom. Odredbama članka 52. stav­ka 1. točke 7. i 9. Zakona
propisano je da će Komisija rješe­njem oduzeti dozvolu za obav­lja­nje jednog
ili više poslova s vrijednos­nim papirima ovlaštenom društvu ako ne vodi k­njigu
naloga su­kladno odredbama članka 63. Zakona, odnosno ne vodi sredstva
nalogodavca na odvojenom računu ili sredstvima nalogodavca raspolaže suprotno
odredbama članka 64. Zakona.

Slijedom iznijetog, va­ljalo je Društvu oduzeti
dozvolu za obav­lja­nje svih poslova s vrijednosnim papirima s danom 1. ožujka
2003. godine i brisati ga iz Re­gistra ovlaštenih društava koji vodi Komisija,
a u koji Re­gistar je Društvo bilo upisano pod brojem 50 (pedeset), teme­ljem
rješe­nja Komisije klasa: UP/I-450-08/97-01/53 od 12. siječ­nja 1999. godine.

Društvo je dužno do 1. ožujka 2003. godine na
prikladan način obavijestiti sve svoje klijente o prestanku važe­nja dozvole i
s tim u svezi omogućiti im opoziva­nje neizvršenih naloga. Tako­đer, po isteku
navedenog roka, Društvo je obvezno Komisiji dostaviti dokaze o pokreta­nju
postupka brisa­nja djelatnosti iz sud­skog re­gistra, zatim o zatvara­nju
posebnog »računa nalogodav­ca«, te presliku k­njige naloga iz koje će biti
razvidno da su svi nalozi ili uredno izvršeni ili opozvani.

Sukladno odredbi stavka 3. članka 52. Zakona, Društvo
ne može u roku od 1 (jedne) godine od dana oduzima­nja dozvole zatražiti od
Komisije ponovno izdava­nje dozvole za obav­lja­nje poslova s vrijednosnim
papirima.

Sukladno odredbi članka 8. stavak 4. Zakona, ovo
rješe­nje objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali se
protiv istog može pokrenuti upravni spor podnoše­njem tužbe Upravnom sudu
Republike Hrvatske u roku od 30 dana od dana primitka ovog rješe­nja.

Klasa: UP/I-041-02/02-01/110
Urbroj: 567-04/03-8
Zagreb, 13. ve­ljače 2003.

Predsjednik Komisije
**Mi­ljenko Fičor,** v. r.

Rješenje, NN 25/2003-375